Diari Oficial de la Generalitat Valenciana


Sumari del DOGV 8691, del 04-12-2019 (2019/11235)

ORDRE 2/2019, de 27 de novembre, de la Conselleria de Política Territorial, Obres Públiques i Mobilitat, per la qual es regulen les tarifes urbanes dels serveis de transport públic de persones en vehicles automòbils de menys de nou places, de l'àrea de prestació conjunta de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2019/11/27/2/dof/vci/html**

### Dades del document

Número de DOGV
:   8691

Data del DOGV
:   04-12-2019

Secció del DOGV
:   I. DISPOSICIONS GENERALS

Número del document
:   2019/11841


Data del document
:   27-11-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * llicència de transport
    * legislació
    * taxi
    * autorització de transport

ORDRE 2/2019, de 27 de novembre, de la Conselleria de Política Territorial, Obres Públiques i Mobilitat, per la qual es regulen les tarifes urbanes dels serveis de transport públic de persones en vehicles automòbils de menys de nou places, de l'àrea de prestació conjunta de València. [2019/11328]  
PREÀMBUL  
  
L'article 49.1.15a de l'Estatut d'Autonomia atribueix a la Generalitat la competència exclusiva en matèria de transport terrestre l'itinerari del qual discórrega íntegrament en el seu territori.  
La Llei 13/2017, de 8 de novembre, de la Generalitat, del taxi de la Comunitat Valenciana, estableix en l'article 18 que el servei del taxi es prestarà «dins de l'àmbit municipal o de l'àrea de prestació conjunta, amb subjecció a tarifes urbanes obligatòries aprovades per l'ajuntament o la conselleria competent en matèria de transports després d'haver-se emés un informe, en cas de règim de preus autoritzats, de l'òrgan autonòmic competent en matèria de preus». Així mateix, aquesta llei permet la regulació dels mitjans de pagament i l'obligatorietat del canvi de moneda.  
L'àrea de prestació conjunta de València va ser creada mitjançant l'Ordre de 29 de gener de 1986 (DOGV 347, 28.02.1986), i l'última modificació del seu règim tarifari es va fer mitjançant l'Ordre 10/2018, de 27 de juliol (DOGV 8361, 14.08.2018).  
El passat 2018 es va abordar la renovació del sistema tarifari de l'àrea de prestació conjunta de València i es va aprovar l'Ordre 10/2018, que ara ha de servir com a referència per a l'elaboració de la resta de tarifes de les àrees de prestació conjunta de la Comunitat Valenciana. En el cas de l'àrea de prestació conjunta de València, encara que els canvis respecte de l'any passat seran mínims s'ha preferit optar per tramitar una nova ordre en lloc de la modificació de l'existent en nom d'una major seguretat jurídica, evitant que siga necessari consultar diverses normes per al ple coneixement de les tarifes i normes associades al sistema tarifari.  
Així mateix, amb aquesta ordre es compleixen els principis de bona regulació als quals es refereix l'article 129 de la Llei 39/2015, d'1 d'octubre, del procediment administratiu comú de les administracions públiques. Així, la norma és respectuosa amb el principi de necessitat, puix que l'aprovació de tarifes ha de realitzar-se amb la periodicitat necessària per a assegurar l'equilibri econòmic de l'activitat i la suficiència del servei, d'acord amb els principis que estableix la Llei del taxi en l'article 3. És respectuosa amb els principis d'eficàcia, eficiència i proporcionalitat en tant que amb aquesta s'aconsegueix la finalitat perseguida amb els mitjans adequats; i amb els principis de transparència i participació exigits per la normativa bàsica estatal i autonòmica en aquesta matèria, ja que s'ha donat participació a associacions de consumidors, organitzacions professionals del taxi i les administracions implicades directament.  
Per tot això, en virtut del que es disposa en els articles 28.e i 43 de la Llei 5/1983, de 30 de desembre, del Consell; de la Llei 13/2017, de 8 de novembre, de la Generalitat, del taxi de la Comunitat Valenciana; de l'article 134 del Decret 105/2019, de 5 de setembre, pel qual s'estableix l'estructura orgànica bàsica de la Presidència i de les conselleries de la Generalitat; després de l'audiència de les associacions professionals del sector i de consumidors i usuaris; després dels informes de l'Advocacia General de la Generalitat i del Consell de Consumidors i Usuaris de la Comunitat Valenciana; complits els tràmits procedimentals establits en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, i conformement amb el Consell Jurídic Consultiu de la Comunitat Valenciana,  
  
ORDENE  
  
Article 1. Objecte  
És objecte d'aquesta ordre el desplegament de l'article 18 de la Llei 13/2017, de 8 de novembre, de la Generalitat, del taxi de la Comunitat Valenciana, per a regular les tarifes urbanes del taxi en l'àmbit corresponent a l'àrea de prestació conjunta de València.  
  
Article 2. Definició de les tarifes  
1. Els taxis de l'àrea de prestació conjunta de València només podran aplicar les següents tarifes:  
Tarifa 1. Tarifa urbana, aplicable en dies laborables i horari diürn.  
Tarifa 2. Tarifa urbana, aplicable en horari nocturn de dies laborables, i en dissabtes i festius tant en horari diürn com nocturn.  
2. Tarifa 3. Tarifa interurbana ordinària, aplicable segons el que s'estableix en l'article 2, apartat 1-A) de l'Ordre 9/2017, de 17 d'octubre, de la Conselleria d'Habitatge, Obres Públiques i Vertebració del Territori, per la qual es fixen les tarifes dels serveis interurbans de transport públic discrecional de persones en automòbils de turisme en la Comunitat Valenciana (d'ara en avant, Ordre d'interurbanes) o conformement amb l'articulat de la norma que les substituïsca.  
Tarifa 4. Tarifa interurbana especial, aplicable segons el que s'estableix en l'article 2, apartat 1-B) de l'ordre d'interurbanes.  
Tarifa 5. Tarifa urbana amb origen en l'aeroport, en horari diürn en dies laborables.  
Tarifa 6. Tarifa urbana amb origen en l'aeroport, en horari nocturn, dissabtes i festius.  
Tarifa 7. Tarifa interurbana ordinària, amb origen en l'aeroport, en horari diürn en dies laborables inclosos els dissabtes.  
Tarifa 8. Tarifa interurbana especial, amb origen en l'aeroport, en horari nocturn o en dies festius.  
Tarifa 0. Tarifa zero, que s'aplica quan es produïsquen incidències no imputables a les persones usuàries o quan el vehicle romanga parat en un servei urbà, per raons extraordinàries. En tot cas es donarà opció a la persona usuària perquè decidisca acabar el servei abonant la carrera fins al moment o continuar amb el servei en tarifa 0. Igualment s'aplicaria quan se sobrepassara la quantia màxima permesa per als serveis recaptats telefònicament o telemàticament a què es refereix l'article 9.  
  
Tarifa R. S'aplica en el supòsit descrit en l'article 2.1 de l'ordre d'interurbanes, en relació amb els retorns al punt de partida.  
Les tarifes 7 i 8 corresponen a tarifes interurbanes, que estan regulades en l'Ordre 9/2017, de 17 d'octubre, de la Conselleria d'Habitatge, Obres Públiques i Vertebració del Territori, per la qual es fixen les tarifes dels serveis interurbans de transport públic discrecional de persones en automòbils de turisme en la Comunitat Valenciana (DOGV 8166, 09.11.2017). S'indiquen en la present ordre a efectes únicament de la seua senyalització en el mòdul lluminós.  
  
Article 3. Definició dels horaris i els festius  
1. Es considerarà horari diürn el comprés entre les 07.00 hores i les 21.00 hores del mateix dia.  
2. Es considerarà horari nocturn el comprés entre les 21.00 hores i les 07.00 hores de l'endemà.  
3. A l'efecte d'aplicació de la tarifa 2, es consideren festius els dies que hagen sigut declarats com a tals a la ciutat de València per l'administració competent. En tot cas, s'assimilen a festius els següents dies: 15, 16, 17, 18 i 19 de març; el 24 i 31 de desembre.  
  
Article 4. Quanties a percebre en les tarifes urbanes  
Tarifa 1  
Baixada de bandera: 1,50 ?.  
Preu per km recorregut: 1,09 ?.  
Preu per hora d'espera: 19,50 ?.  
Tarifa 2  
Baixada de bandera: 2,05 ?.  
Preu per km recorregut: 1,19 ?.  
Preu per hora d'espera: 22,50 ?.  
Tarifa 5  
S'ha d'aplicar la tarifa 1, més un suplement per origen en aeroport de Manises de 5,40 - i un mínim de percepció especial de 12,00 - (que inclou el suplement). El mòdul lluminós i el taxímetre hauran de reflectir en tot moment, des del començament del servei fins que acabe, que s'està aplicant la tarifa 5.  
Tarifa 6  
S'ha d'aplicar la tarifa 2, més un suplement per origen en aeroport de Manises de 5,40 - i un mínim de percepció especial de 12,00 - (que inclou el suplement). El mòdul lluminós i el taxímetre hauran de reflectir en tot moment, des del començament del servei fins que acabe, que s'està aplicant la tarifa 6.  
Tarifa 0  
Preu per km recorregut: 0,00 ?.  
Preu per hora d'espera: 0,00 ?.  
  
Article 5. Suplements  
1. Únicament podrà percebre's un únic suplement per trajecte, que s'introduirà en el taxímetre a l'inici del servei, en els supòsits de l'apartat 2 i abans de posar el vehicle en moviment.  
2. Quantia dels suplements:  
Per servei amb origen en l'aeroport de Manises: 5,40 ?.  
Per servei amb origen en la parada de taxi de Transmediterránea, molls de creuers o Fira de Mostres: 2,95 ?.  
  
Article 6. Mínims de percepció  
1. Els mínims de percepció es cobraran únicament quan la suma de la tarifa i, si escau, el suplement, siguen inferiors a les quanties que s'especifiquen en l'apartat 3 d'aquest article. Si fora aplicable el mínim de percepció, no es percebrà cap import per cap altre concepte.  
  
2. El mínim de percepció, quan siga procedent, es mostrarà en el taxímetre una vegada finalitzat el servei.  
3. Quantia dels mínims de percepció:  
Pels serveis prestats amb origen en l'aeroport de Manises: 12,00 ?.  
  
Per servei prestat en horari diürn: 4,00 ?.  
Per servei prestat en horari nocturn: 6,00 ?.  
  
Article 7. Obligatorietat del canvi i mitjans de pagament  
1. Els qui realitzen la prestació del servei hauran de facilitar a les persones usuàries del taxi canvie fins a 20 - si el preu del trajecte fora inferior a aquesta quantitat. Si l'import a satisfer fora superior a 20 - se li hauria de facilitar canvi fins als 50 ?.  
2. En tots els vehicles de l'àrea de prestació conjunta de València, es posarà a la disposició de les persones usuàries un terminal punt de venda (TPV) o datàfon per a targetes de dèbit o crèdit.  
3. Les persones conductores podran així mateix percebre la carrera a través d'altres mitjans de pagament (telefonia mòbil) si la persona usuària ho sol·licita i el vehicle disposa d'aquests mitjans.  
4. Del servei realitzat s'entregarà, als qui l'utilitzen, un document justificatiu d'aquest, emés per la impressora del taxímetre, en el qual conste el preu, origen i destinació del servei, el número d'autorització del taxi, la tarifa aplicada i la identificació de la persona titular de l'autorització. La direcció general competent en matèria de transport podrà establir mitjançant resolució un model de rebut per a entregar als qui el sol·liciten.  
  
Article 8. Sistema tarifari i visibilitat del quadre de tarifes  
1. El sistema tarifari està integrat pel taxímetre, el mòdul lluminós situat en la part superior del vehicle indicador de la tarifa i la impressora vinculada al taxímetre.  
2. El mòdul superior lluminós estarà vinculat al taxímetre i indicarà en tot moment la tarifa que corresponga, sempre permetent la seua visualització exterior. La direcció general competent en matèria de transport podrà regular mitjançant resolució les funcionalitats del mòdul lluminós superior.  
3. Podrà incorporar-se al vehicle algun tipus de funcionalitat que permeta identificar situacions de risc potencial per a la persona que presta el servei de taxi.  
4. Els vehicles de l'àrea de prestació conjunta de València mostraran en lloc perfectament visible per a la persona usuària, un exemplar adhesiu amb totes les tarifes vigents, d'acord amb l'annex I d'aquesta ordre.  
5. Igualment, en lloc perfectament visible per a la persona usuària es col·locarà un adhesiu amb les normes d'ús, segons el model de l'annex II d'aquesta ordre.  
6. El valor monetari de cada salt de taxímetre és de cinc cèntims d'euro (0,05 ?).  
Article 9. Imports màxims d'arribada en serveis sol·licitats telemàticament o telefònicament  
1. En els serveis recaptats telemàticament o telefònicament s'haurà de sol·licitar de la persona usuària, amb antelació a l'inici de la prestació del servei, que indique la destinació final del trajecte, a l'efecte d'iniciar el servei amb tarifa urbana o interurbana.  
2. Si es tracta d'un servei urbà, la persona que preste el servei haurà d'arribar al punt de recollida de la persona usuària sense que el taxímetre excedisca de 4 euros, com a màxim. Aquest màxim serà independent de la franja horària en què s'haja sol·licitat el servei.  
3. S'estableix com a excepció a l'apartat 2 anterior, un màxim d'arribada de 6,50 euros per a aquells serveis sol·licitats des de llocs situats a distàncies iguals o superiors a les existents entre el centre de la ciutat de València i els següents punts de referència:  
San Isidro de Benagéber  
Centre de Rehabilitació de Llevant CV-35  
Intersecció carretera Manises - Riba-roja de Túria amb A-7  
Autovia A3, km 343 (Cerveses Heineken)  
Intersecció CV-411 amb A-7  
Intersecció CV-405 amb A-7  
Desviament del Palmar CV-500  
Factoria Ford CV-42  
A-7 intersecció amb CV-42  
Polígon industrial Picassent  
Urbanització El Pedregal CV-415  
4. Aquests màxims s'aplicaran amb independència de l'hora i el dia de la setmana en què se sol·liciten els serveis.  
  
  
DISPOSICIÓ ADDICIONAL  
  
Única. Clàusula de no-despesa  
L'aplicació i el desplegament d'aquesta ordre no poden tindre gens d'incidència en la dotació de tots i cadascun dels capítols de despesa de la Generalitat i, en tot cas, les despeses hauran de ser ateses amb els mitjans personals i materials existents en aquesta conselleria.  
  
  
DISPOSICIÓ TRANSITÒRIA  
  
Única. Aplicació de tarifes  
La introducció en els aparells taxímetres del programari apropiat i de les tarifes per a implementar el que es disposa en aquesta ordre haurà de realitzar-se abans del 22 de gener de 2020, data en què tindrà efectes.  
  
  
DISPOSICIÓ DEROGATÒRIA  
  
Única. Derogació normativa  
Queda expressament derogada l'Ordre 10/2018, de 27 de juliol (DOGV 8361, 14.08.2018). Així mateix, queden derogades totes les disposicions del mateix o d'inferior rang que s'oposen al que es disposa en la present ordre.  
  
  
DISPOSICIONS FINALS  
  
Primera. Aplicació i execució  
Es faculta a la persona titular de la direcció general competent en matèria de transport per a l'aplicació i execució de la present ordre i, en particular, per a l'actualització de tarifes, mitjançant la corresponent resolució administrativa.  
  
Segona. Entrada en vigor  
La present ordre entra en vigor l'endemà de publicar-se en el Diari Oficial de la Generalitat Valenciana.  
  
València, 27 de novembre de 2019.- El conseller de Política Territorial, Obres Públiques i Mobilitat: Arcadi España García.


Còpia Permalink ELI